Πληθωρική χωριάτικη με αντζούγιες, μαϊντανό, βασιλικό και κρουτόν σκόρδου
Η χωριάτικη αυτή σαλάτα, δεν μοιάζει με τις άλλες. Είναι ακόμα πιο πλούσια με άφθονα μυρωδικά, κάππαρη, αντζούγιες και κρουτόν σκόρδου. Θα γίνει η αγαπημένη σας.
3 μεσαίου μεγέθους ντομάτες, κομμένες σε μέτρια κομμάτια, 1 μικρό αγγούρι, σε λεπτές ροδέλες (αν μας αρέσει με τη φλούδα, προτιμάμε βιολογικό), 1 πιπεριά κέρατο, σε λεπτές ροδέλες, 1 κουτ. σούπας κάππαρη, ξεπλυμένη, 1 ξερό κρεμμύδι, σε λεπτές φέτες, 8 ελιές, κατά προτίμηση Καλαμών, 1 κουτ. σούπας φύλλα μαϊντανού + 1 κουτ. σούπας φύλλα βασιλικού, ψιλοκομμένα, λίγη ρίγανη ξερή, κοπανισμένη, 8 φιλέτα αντζούγιας, ξεπλυμένα, 80 ml ελαιόλαδο, 2 κουτ. σούπας ξίδι από κόκκινο κρασί πιπέρι φρεσκοτριμμένο, 1 κουτ. σούπας ελαιόλαδο, 1 σκελίδα σκόρδου, 2 φέτες ψωμί (χωρίς την κόρα), σε κυβάκια
Για να ετοιμάσουμε τη χωριάτικη με αντζούγιες και κρουτόν σκόρδου, θα αρχίσουμε από τα κρουτόν: Σε ένα τηγάνι ζεσταίνουμε το λάδι και σοτάρουμε το σκόρδο για 1/2 λεπτό. Το αφαιρούμε και σοτάρουμε τα κυβάκια ψωμιού μέχρι να ξεροψηθούν.Σε ένα μπολ ανακατεύουμε τις ντομάτες, το αγγούρι, την πιπεριά, το κρεμμύδι, την κάππαρη, τις ελιές, τα μυρωδικά και το μισό λαδόξιδο.Μεταφέρουμε σε μια σαλατιέρα και προσθέτουμε τις αντζούγιες, το υπόλοιπο λαδόξιδο και τα κρουτόν και σερβίρουμε. 
Αγγούρι,Ελιά,Κρεμμύδι,Λαχανικά,Μαϊντανός,Ντομάτα,Πιπεριές,Σκόρδο,Χορτοφαγικά